
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 27 aprilie 2009               

PL-x  225 /2009                     


AVIZ
asupra Proiectului de Lege pentru aprobarea Ordonanţei de urgenţă a Guvernului nr.19/2009 privind unele măsuri în domeniul legislaţiei referitoare la achiziţiile publice
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.19/2009 privind unele măsuri în domeniul legislaţiei referitoare la achiziţiile publice, trimis cu adresa nr. PL x 225 din  08.04.2009 şi înregistrat cu nr. 31/437 din 08.04.2009.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege la data de 23.03.2009.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 27 aprilie 2009.
Proiectul de lege are ca obiect de reglementare aprobarea Ordonanţei de urgenţă a Guvernului nr.19/2009 privind unele măsuri în domeniul legislaţiei referitoare la achiziţiile publice, propunându-se modificarea mai multor acte normative din acest domeniu, în scopul îmbunătăţirii cadrului legal actual şi creşterea pragurilor privind sumele de la care o autoritate publică poate să achiziţioneze direct sau prin cerere de ofertă produse, servicii sau lucrări, reducerea termenelor de analiză a ofertelor depuse, precum şi simplificarea procedurilor de lucru.
Membrii comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr.147/06.03.2009.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative.

În raport de obiectul şi conţinutul reglementării,  proiectul de lege  face parte din categoria legilor ordinare. 
                                 PREŞEDINTE,                        SECRETAR,

                                   Daniel BUDA              Gabriel ANDRONACHE
Consilier, Paul Şerban

